Cuneiform Tablet Kt c/k 1508 (AKT 9a 57)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma aḫ-ša-lim-ma a-na IŠTAR-ba-ni qí-bi-ma ta-áš-pu-ra-am um-ma a-ta-ma šu-uq-li ip-ṭù-ur-ma 20 ma-na AN.NA ma-ṣí-ì-lí il₅-ta-qé a-ma-kam iš-tí-kà li-iz-ku mu-nu-ut TÚG.ḪI-tí-kà lá i-dí <big_gap> TÚG.ḪI.A ša iš-tù É.GAL-lim ur-du-ni-ni a-na wa-aḫ-šu-ša-na a-ṣé-er šu-be-lim iz-té-bi-il₅ 9 TÚG-tí-ḪI-kà ša i-na É.GAL-lim il₅-qé-ú-ni É kà-ri-im ú-ta-e-ru-nim-ma TÚG a-na-kam i-ba-ší-ú i-na 4 šu-uq-lá-tí-kà a-na ma-lá té-er-tí-kà 2 GÚ 20 ma-na AN.NA a-na-ku al-qé ILLAT-at ḫu-ni-a 17 GÍN.TA AN.NA iš-ú-mu a-ta i-a-tí 14 GÍN.TA ta-áš-ta-ma ší-tí AN.NA-ki-a i-na a-lá-ki-kà dí-nam 1 šu-uq-lam É kà-ri-im a-na ša-du-e-tim ù-kà-lu 1 šu-uq-lu-um É wa-áb-ri-ni i-ba-ší kà-ra-am a-ma-ḫa-ar-ma šu-ma e-na-na-tum i-tab-ší ú lu ša-du-a-tám i-lá-qé-ú ù té-er-tí za-ku-tum i-lá-kà-ku-um ší-tí AN.NA-ki-kà ú TÚG.ḪI-tí-kà i-na pá-ni-a a-na wa-aḫ-šu-ša-na i pá-ni-a a-na-dí-in-ma KÙ.BABBAR 10 ma-na i-ni-pá-al-ku-um a-dí DUMU pu-šu-ke-en₆ a-dí ḫa-am-ší-šu na-gi₅-ri KÙ.BABBAR 1 GÍN i-zi-ib-šum pá-ṭá-ra-šum lá i-mu-ú-šu ma ki-a-ma